Tamacahut d yiwet n tewsit gar tewsatin n tsekla timawit, tettṛuḥu seg yimi ɣer tmeẓẓuɣt, tenulfa-d di taggara n tasut tis 20, s umata tettales-itt-id temɣart neɣ amɣar ɣef yiri n lkanun ttawin-d timucuha i yigerdan, ula d ilmeẓyen llan maca s umata ttwannant i warrac imecṭaḥ akken ad ten-rebbin yis-sent, ad ten-sfehmen amek tleḥḥu ddunit d tudert n yal ass n umdan deg-s: lmut d tudert, tiḥerci d umserri, imeṭṭi d teḍṣa, tazmert d teywelt…atg, ad yelmed ugrud amek tetteddu ddunit d wamek ara y-qabel uguren ara t-id-imagren.